**Jegyzőkönyv**

Készült: 2020. február 27-én (csütörtök) 16.45-órakor tartott Litér Község Önkormányzat Pénzügyi, Gazdasági és Településfejlesztési nyílt bizottsági ülésén.

**Jelen vannak:**

Lukáts Gábor PB elnök

Auerbach János PB tag

Dr. Gyurika István Gábor PB tag

Heffler Gáborné PB tag

Horváthné Németh Erzsébet PB tag

Kondics István PB tag

Osváth Örs PB tag

Balogh László PB tag

**Meghívottak:**

Varga Mihály, polgármester

Szőnyegh Imre György alpolgármester

Bencze Éva, jegyző

Némethyné Brand Júlia pénzügyi csoportvezető

Radács Attila Bakonykarszt Zrt.

Somodi Ferenc Bakonykarszt Zrt.

Borbély Zoltán alezredes

**Lukáts Gábor a** **Pénzügyi, Gazdasági és Településfejlesztési Bizottság elnöke (a továbbiakban: PB elnök)**

Megnyitom az ülést, köszöntöm a bizottság tagjait. Megállapítom, hogy a 9 fő bizottsági tagból 8 fő bizottsági tag jelen van, Zavada Csaba igazoltan van távol az ülés határozatképes.

 Van-e hozzászólás, kiegészítés a napirendi pontokat illetően?

**Lukáts Gábor PB elnök**

Kérem kézfeltartással szavazzon, aki a napirendi pontokkal egyetért.

Pénzügyi, Gazdasági és Településfejlesztési Bizottság 8 igen szavazattal egyetért.

**Napirendi pontok**

**1.) Tájékoztató Litér község ivóvízhálózatának fejlesztéséről**

a) 3. sz. kút tájékoztatás

Előadó: Varga Mihály polgármester, Bakonykarszt Zrt képviselői

**2.) A személyes gondoskodás körébe tartozó ellátások (nappali ellátás, és házi segítségnyújtás) személyi térítési díjáról szóló rendelet**

Előadó: Varga Mihály polgármester

**3.) Temető fejlesztése – Bódi Mária Magdolna sírhelyéhez vezető térköves út**

Előadó: Varga Mihály polgármester

**4.) Önkormányzatnál alkalmazott étkezési térítési díjakról szóló rendelet módosítása**

Előadó: Varga Mihály polgármester

**5.) Litér Község Önkormányzat 2020. évi költségvetési rendeletének elfogadása**

Előadó: Bencze Éva jegyző, Varga Mihály polgármester

a) Bajcsy-Zs. utca járdafelújítás

 b) Katolikus templom ablakfelújításhoz benyújtott kérelem

 c) Önkormányzati határozat

 d) Középtávú gazdasági terv 2021-2023-ig

 e) 2020. évi költségvetési rendelet

**6.) Civil szervezetek programjainak támogatása 2020. évben - pályázati felhívás**

Előadó: Varga Mihály polgármester

**7.) Vegyes ügyek**

**NAPIREND TÁRGYALÁSA**

**1.) Tájékoztató Litér község ivóvízhálózatának fejlesztéséről**

Előadó: Varga Mihály polgármester, Bakonykarszt Zrt képviselője

**Lukáts Gábor PB elnök**

Az első napirendi pont az ivóvízhálózat fejlesztése.

Van-e szóbeli kiegészítés?

**Varga Mihály polgármester**

Köszöntöm a Bakonykarszt Zrt. képviseletében Radács Attila és Somodi Ferenc urat.

Tájékoztatni szeretném a bizottságot a 3. számú kút fúrásával és az ivóvíz hálózattal kapcsolatban. Körbejártam a lehetőségeket át is adnám a szót a Bakonykarszt képviselőinek, hogy miért a Kund utca lett első körben a rekonstrukcióra kijelölve.

**Somodi Ferenc**

Amikor minket az Önkormányzat megkeresett, hogy melyik utcákat javasoljuk felújításra, akkor én küldtem az Önkormányzat részére egy statisztikát, ahol különböző színekkel jelöltem meg a csőtörések gyakoriságát.

Elsősorban olyan utcákat javasoltunk, ahol több csomópont is van, mert ez vezetékrekonstrukcióval is jár. A Kund utcában négy csomópontot érint, négy tolózár aknát és ezeknek az elzáró szerkezeteit. Lehet más szempontot is figyelembe venni, hogy hol vannak érzékeny fogyasztók, például az óvoda. Igy lehet az Álmos utcáról beszélni. Ezen az alapon javasoltuk a Kund utcát.

**Varga Mihály polgármester**

Véleményem szerint ez egy frekventált hely, aminek a rekonstrukciójával én is egyet értek.

Ezen a szakaszon kellene a csőcserét megkezdeni és tolózárakat beépíteni. Többször is felmerült már, hogy pályázati pénzből kellene felújítani az ivóvíz hálózatot. Jelenleg nincs ilyen lehetőség, de megkerestük Szijjártó Péter külgazdasági és külügyminiszter urat, akitől segítséget kértünk a probléma megoldásában. A rekonstrukció költségvetése három ütemre lett osztva, az első ütem Bem utcától Kund, Álmos utca y szakasza, a második ütem Kund utca Töhötöm utca, a harmadik ütem Kund utcától az Árpád utcáig.

**Radács Attila**

Annyit hozzátennék az árak tájékoztató jellegűek, mérnök árak, ha változtatások történnek természetesen az árak mozoghatnak felfele és lefele is.

**Lukáts Gábor PB elnök**

Nekem lenne néhány kérdésem. Mennyire akut a probléma, mennyi ideig lehet ezt még halogatni egy évig, öt évig? Az itt lévő csövek milyen állapotban vannak, illetve más településeken, ahol hasonló csövek vannak, hogy oldják meg a cserét?

**Radács Attila**

A Bakonykarsztos hálózatok állapota a gyengék között van, harminc éve nem törtét komolyabb felújítás. A környező településeken is rossz állapotban van a hálózat. A felújítások mértéke az önkormányzatok nyilván vagyonától függ, kik voltak azok, akik vagyonkezeltek voltak, ahol náluk képződött meg az értékcsökkenés. Nem úgy, mint Litéren, ahol bérüzemes település, ahova ide fizettük be a bérleti díjat, ebben az esetben a bérleti díj képezné annak a fedezetét, hogy ezeket a vezetékeket rekonstrukció alá vegyük. A bérleti díj összege mindig az adott önkormányzattól függött. Nyolc éve már nincs bérleti díj, be van fagyasztva. Tíz évvel ezelőtt lehetett volna a bérleti díjon emelni és ezt a rekonstrukcióra fordítani alapot teremteni.

**Lukáts Gábor PB elnök**

Ahol cserélnek ott milyen forrásból?

**Radács Attila**

A cserét vagy az értékcsökkenésből vagy saját forrásból oldják meg.

**Lukáts Gábor PB elnök**

A meghibásodás szempontjából a többi településhez viszonyítva, hogy állunk?

**Auerbach János PB tag**

Havonta egy meghibásodás fordul elő a településen.

**Radács Attila**

Litér az alsó harmadban van, vannak olyan települések, ahol jóval több a meghibásodás.

Az első kérdésre válaszolva, hogy meddig lehet ezt elodázni, el lehet akár tíz évig is. A kút és a település összekötő hálózat a főgerinc vezeték a fő probléma, ha azok meghibásoknak akkor az egész település megbénul. Az a program a mit elindított Litér a tolózárak cseréje az nagyon sokat segít a csőtöréseknél a szakaszolásban.

**Lukáts Gábor PB elnök**

A fogyasztók a lakósság mennyit érzékelnek a csőtörésekből? Ha további tolózárak kerülnek beépítésre mennyire lehet még szakaszolni a települést?

**Somodi Ferenc**

Ha a falu belsejébe tekintünk, akkor nem minden fogyasztó érzékeli az esetleges csőtörést. De vannak olyan részei a falunak például a bevezető vezeték a kúttól a faluig, amelyek nem lesznek fiatalabbak. Jó elgondolás a tolózárak beépítése, de ha önök nem cserélnek vezetékeket akkor egy idő után megnőhet a meghibásodások száma és ha ez a hiba a bejövő vezetéken van akkor az az egész falut ériti. Én azt javaslom a kettőnek egy kombinációjára kellene egy koncepciót kialakítani. Melyek azok a vezetékek, amelyeket fel kellene újítani. Előre gondolkodva 2005-ben az önkormányzat elkészítette a hármas számú kútnak a terveit melyre vízjogi engedélyt is kapott, ami sajnos lejárt, de célszerű lenne felülvizsgáltatni.

Valóban nagyon fontos a csomópont rekonstrukció ez lokalizálhatóvá teszi a problémát, de alapvetően nem oldja meg. Nem tudom milyen a település gazdasági helyzete, ezért javasoltuk a Kund utcát mert az jól szakaszolható. A bejövő vezetéken lehet, hogy most is csőtőrés van, de az nem tűnik fel senkinek.

**Lukáts Gábor PB elnök**

A hármas számú kúttal kapcsolatban kérdezem mi a fontosabb a kút megfúrása vagy a vezeték csere?

**Radács Attila**

Ha saját erőből szeretné Litér megvalósítani, akkor realitása a vezeték cserének van.

Ha lesz erre pályázati forrás akkor abból kellene megvalósítani a 3-as számú kutat.

**Osváth Örs PB tag**

Véleményem szerint mindenképpen kellene egy másik kút is.

**Somodi Ferenc**

A tavalyi évben egy műszer probléma miatt majdnem elfogyott a víz a kútból, amiből a lakosság nem vett észre semmit, de ilyen probléma bármikor felmerülhet. A vezetéket el lehet szakaszolni a kút fúrását nem.

**Radács Attila**

Egy ilyen kút engedélyezése, bekötése közel egy év.

**Varga Mihály polgármester**

A vezetékek közel hetvenévesek, de nagyon fontos a kút is.

 **Lukáts Gábor PB elnök**

A teljes rekonstrukciót megközelítőleg negyven év alatt tudjuk elérni, ha évente 40.000.000 Ft összeget költünk a vízhálózat felújítására. Azt gondolom pályázati önrészekre kellene fordítania az önkormányzatnak. Ezt önerőből nem tudjuk megvalósítani csak akkor, ha feléljük az önkormányzat összes tartalékát. Inkább a kút irányába kellen elmozdulni, a falu életképes legyen.

**Varga Mihály polgármester**

Mi volt a probléma a kettes számú kúttal?

**Somodi Ferenc**

Egy műszer elromlott és hibás adatot küldött, ezért majdnem elfogyott a víz a kútból. Hetek teltek el, mire utolérte magát. A kút vízadó képessége adott, nem lehet több vizet kivenni belőle. Két nagyobb csőtöréstől is elmehet a medencéből a víz, és ha ez nyári időszakban történik akkor nem tudja magát utolérni.

**Auerbach János PB tag**

Igazából mindenkinek azzal van gondja, hogy 40.000.000 Ft-ot elköltünk egy utcára, ami százhúsz embert érint, akkor a kút fúrására nem marad forrás, és ebben kérnénk a segítséget.

**Lukáts Gábor PB elnök**

A meglévő kút akkor el tudja látni a település határában épülő új csarnokot is, de vannak a településen száz szabad építés telkek, amely a rendezési tervünk alapján beépíthető. Ezek beleférnek -e még?

**Somodi Ferenc**

A vízhez hozzátartozik a szennyvízelvezetés is. A szennyvíz tisztító telep kapacitás bővítése most van folyamatban melybe már ezeket az építési telkeket belekalkuláltuk.

**Lukáts Gábor PB elnök**

Az irányt kell eldönteni, első körben a szakaszolás, utána a csőcsere és végül egy új kút fúrása szerintem a fontossági sorrend.

**Radács Attila**

Jelen állás szerint az új kút fúrása lenne a legfontosabb feladat, ha erre nincs pénze az önkormányzatnak akkor a csőcserék és a szakaszolás is segít.

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért köszönöm a Bakonykarszt Zrt. képviselőinek a tájékoztatást.

**2.) A személyes gondoskodás körébe tartozó ellátások (nappali ellátás, és házi segítségnyújtás) személyi térítési díjáról szóló rendelet**

Előadó: Varga Mihály polgármester

**Lukáts Gábor PB elnök**

 A második napirendi pont a személyes gondoskodás körébe tartozó ellátás személyi térítési díjának meghatározása.

**Bencze Éva jegyző**

Litér Község Önkormányzatának kötelező feladatai közé tartozik a házi segítségnyújtás, az idősek nappali ellátása nem kötelező faladat. A Balatonalmádi Család-és Gyermekjóléti Központi és Szociális Szolgálat 2020. évi megküldött előterjesztése alapján a házi segítségnyújtás bevétele 9.576.768Ft, a kiadások 14.713.779 Ft, melyre a különbözetet 5.137.011 Ft összeget az önkormányzat 2020.évi költségvetéséből kell biztosítani.

A különbözet a 2020. évi költségvetésbe beállításra került.

Az idősek nappali ellátásánál a bevétel 9.596.034 Ft, kiadási oldalon 8.200.683 Ft.

A nappali ellátás térítési díja és a házi segítségnyújtás térítési díja a 4/2017.(III.6.) önkormányzati rendelet alapján nulla forint.

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a Litér Község Önkormányzata Képviselő-testület fele, a nappali ellátásra vonatkozó 4/2017.(III.6.) önkormányzati rendeletben foglaltak alapján ne állapítson meg térítési díjat?

A Pénzügyi, Gazdasági és Településfejlesztési Bizottság 7 igen és egy tartózkodással elfogadja.

**10/2020.(II.27) PB határozat**

A Pénzügyi, Gazdasági és Településfejlesztési Bizottság 7 igen szavazattal és egy tartózkodással elfogadásra javasolja Litér Község Önkormányzata Képviselő-testület fele 2020. évben a nappali ellátás személyi térítési díját 0 Ft összegben állapítsa meg.

 Határidő: azonnal

Felelős: Lukáts Gábor PB elnök

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a Litér Község Önkormányzata Képviselő-testület fele, a házi segítségnyújtásra vonatkozó 4/2017.(III.6.) önkormányzati rendeletben foglaltak alapján ne állapítson meg térítési díjat?

A Pénzügyi, Gazdasági és Településfejlesztési Bizottság 7 igen és egy tartózkodással elfogadja.

**11/2020.(II.27) PB határozat**

A Pénzügyi, Gazdasági és Településfejlesztési Bizottság 7 igen szavazattal és egy tartózkodással elfogadásra javasolja Litér Község Önkormányzata Képviselő-testület fele 2020. évben a házi segítségnyújtás személyi térítési díját 0 Ft összegben állapítsa meg.

Határidő: azonnal

Felelős: Lukáts Gábor PB elnök

**3.) Temető fejlesztése – Bódi Mária Magdolna sírhelyéhez vezető térköves út**

Előadó: Varga Mihály polgármester

**Lukáts Gábor PB elnök**

A harmadik napirendi pont a temető fejlesztése.

**Varga Mihály polgármester**

A Magyar Falu Program keretében meghirdetett Temető Fejlesztése című pályázaton 3.489.368Ft támogatást nyert az önkormányzat. Árajánlatokat kértünk be az Eperfa utcáról a Bódi Mária Magdolna sírhelyéhez vezető gyalogos út kialakítására.

A pályázatban erre a célra elnyert összeg bruttó 633.456 Ft. A két beérkezett árajánlat mindegyike meghaladja ezt az összeget. A Multimat Pro Kft. bruttó1.184.163 Ft, Horák József bruttó 1.140.272 Ft árajánlatot adott. Az önkormányzatnak mindegyik összeget ki kell egészítenie, javaslom a litéri Horák József bruttó1.140.272 Ft összegű árajánlatának elfogadását a különbözetet bruttó 506.816 Ft összeget a tartalék terhére kell biztosítani.

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a képviselő-testület felé a litéri Horák József bruttó 1.184.163Ft árajánlatét a Bódi Mária Magdolna sírhelyhez vezető gyalogosút kialakítására?

 A Pénzügyi, Gazdasági és Településfejlesztési Bizottság 8 igen szavazattal elfogadja.

**12/2020.(II.27) PB határozat**

A Pénzügyi, Gazdasági és Településfejlesztési Bizottság 8 igen szavazattal elfogadásra javasolja Litér Község Önkormányzata Képviselő-testület fele, a Litér, Eperfa utcáról Bódi Mária Magdolna sírhelyéhet vezető gyalogos út kialakítására Horák József bruttó1.140.272Ft árajánlatát, amelyhez bruttó 506.816Ft összeget a tartalék terhére biztosít.

Határidő: azonnal

Felelős: Lukáts Gábor PB elnök

**4.) Önkormányzatnál alkalmazott étkezési térítési díjakról szóló rendelet módosítása**

Előadó: Varga Mihály polgármester

**Lukáts Gábor PB elnök**

A negyedik napirendi pont a személyes gondoskodás körébe tartozó ellátás személyi térítési díjának meghatározása.

**Bencze Éva jegyző**

Litéri Református Általános Iskola és a Csivitelő Óvoda és Bölcsőde intézményvezetőivel az idei év január 6-án leültünk a konyha vonatkozásában. Az volt a kérés, hogy vizsgáljuk felül a térítési díjakat. A számviteli nyilvántartásainkból is megállapítható volt, hogy a jelenlegi 11/2018.(VII.10.) önkormányzati rendeletben mállapított térítési díjak és nyersanyagnormák már nem mutatnak valós képet. A másik kérés az iskola részéről az volt, hogy kategóriánként vizsgájuk meg az adagokat és a nyersanyagnormákat.

Azok a normák, amelyek a szülőket érintik 90-100Ft ár növekedést fognak jelenteni számukra.

A rezsiköltségre kapunk állami támogatást, de a különbözetet az önkormányzatnak kell biztosítania.

A javasolt térítési díjak:

A bölcsődei önköltsége: 1290 Ft, bölcsődei nyersanyag norma 540 Ft

Az Óvoda önköltsége: 1155 Ft, Óvoda nyersanyag norma: 495 Ft

Iskola napközi otthoni ellátás önköltsége: 1 000 Ft, Iskola napközi otthonos ellátás nyersanyag norma: 570 Ft

Iskolai menza önköltsége: 750 Ft, Iskolai menza nyersanyag norma: 445 Ft

Szociális étkezés önköltsége elvitellel: 905 Ft, Szociális étkezés önköltsége kiszállítással: 1025 Ft, Szociális étkeztetés nyersanyag norma: 445 Ft

Intézményi dolgozók étkeztetés nyersanyag norma: 445 Ft

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a Litér Község Önkormányzata Képviselő-testület fele, az önkormányzatnál alkalmazott térítési díjakat a határozati javaslat szerint.

A Pénzügyi, Gazdasági és Településfejlesztési Bizottság 8 igen elfogadja.

**13/2020.(II.27) PB határozat**

A Pénzügyi, Gazdasági és Településfejlesztési Bizottság 8 igen szavazattal elfogadásra javasolja Litér Község Önkormányzata Képviselő-testület fele, az alábbi térítési díjakat:

A bölcsődei önköltsége: 1290 Ft, bölcsődei nyersanyag norma 540 Ft

Az Óvoda önköltsége: 1155 Ft, Óvoda nyersanyag norma: 495 Ft

Iskola napközi otthoni ellátás önköltsége: 1 000 Ft, Iskola napközi otthonos ellátás nyersanyag norma: 570 Ft

Iskolai menza önköltsége: 750 Ft, Iskolai menza nyersanyag norma: 445 Ft

Szociális étkezés önköltsége elvitellel: 905 Ft, Szociális étkezés önköltsége kiszállítással: 1025 Ft, Szociális étkeztetés nyersanyag norma: 445 Ft

Intézményi dolgozók étkeztetés nyersanyag norma: 445 Ft

Határidő: azonnal

Felelős: Lukáts Gábor PB elnök

**5.) Litér Község Önkormányzat 2020. évi költségvetésének elfogadása**

Előadó: Bencze Éva jegyző, Varga Mihály polgármester

**Lukáts Gábor PB elnök**

 Az ötödik napirendi pont a 2020. évi költségvetési rendeletének elfogadása.

a) Bajcsy-Zs. utca járdafelújítás

**Varga Mihály polgármester**

MVM Net Zrt. által a GINOP 3.4.5.-VEKOP-16 projekt keretében Nemzeti Távközlési Gerinchálózat kiépítése valósul meg a településen külterületen a Kenderesi út mentén, majd a 72. számú főút alatt átfúrással és a Bajcsy-Zsilinszky Endre utcában a Bem József utcai kereszteződésig, majd onnan a Községházáig tartó szakaszon. Az optikai távközlési hálózat fektetési munkálatok alapvetően a Bajcsy-Zsilinszky Endre utca tekintetében a meglévő betonlapok felbontásával, majd a hálózat fektetési munkálatokat követően sávos helyreállítással a betonlapok visszahelyezésével valósulna meg az MVM Net Zrt. beruházásában. Felmerült az az igény, hogy a sávos helyreállítás helyett az érintett nyomvonalon saját forrásból a gyalogos járdát térkő burkolattal lássuk el. Árajánlatokat kértünk be a járda térkövezés munkadíjára vonatkozóan, a munkavégzéshez szükséges anyagköltséget Litér Község Önkormányzata biztosítja.

Kérem a bizottsági tagokat támogassák a járda felújítását, a konkrét árajánlatok később tudjuk a bizottság elé terjeszteni.

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a Litér Község Önkormányzata Képviselő-testület fele, a Bacsy-Zsilinszky Endre utcában a járda helyreállítását.

A Pénzügyi, Gazdasági és Településfejlesztési Bizottság 8 igen elfogadja

**14/2020.(II.27) PB határozat**

A Pénzügyi, Gazdasági és Településfejlesztési Bizottság 8 igen szavazattal elfogadásra javasolja Litér Község Önkormányzata Képviselő-testület fele, a Bajcsy-Zsilinszky Endre utca járda felújítását.

Határidő: azonnal

Felelős: Lukáts Gábor PB elnök

b) Katolikus templom ablakfelújításhoz benyújtott kérelem

**Varga Mihály polgármester**

A Balatonfűzfői Római Katolikus Plébánia támogatási kérelemmel fordult az önkormányzathoz, a litéri katolikus templom ablakcseréjéhez. Az előzetes kalkuláció szerint 650-700.000 Ft-ba kerül a javítás.

**Heffler Gáborné PB tag**

500.000Ft támogatást javaslok.

**Dr. Gyurika István Gábor PB tag**

50%-ot javaslok

**Varga Mihály polgármester**

350.000Ft -ot javaslok.

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a Litér Község Önkormányzata Képviselő-testület fele, a Balatonfűzfői Római Katolikus Plébánia ablakcseréjére bruttó 350.000 Ft támogatást.

A Pénzügyi, Gazdasági és Településfejlesztési Bizottság 7 igen szavazattal és egy tartózkodással elfogadja

**15/2020.(II.27) PB határozat**

A Pénzügyi, Gazdasági és Településfejlesztési Bizottság 7 igen szavazattal és egy tartózkodással elfogadásra javasolja Litér Község Önkormányzata Képviselő-testület fele, a Balatonfűzfői Római Katolikus Plébánia ablakcseréjére bruttó 350.000 Ft támogatást.

Határidő: azonnal

Felelős: Lukáts Gábor PB elnök

c) Önkormányzati határozat

**Bencze Éva jegyző**

Litér Község Önkormányzatának 2020.évi költségvetési határozatát mindenki megkapta. A határozat csak az önkormányzat költségvetését tartalmazza. Itt kell elfogadni a fejlesztéseket is.

**Lukáts Gábor PB elnök**

Nézzük végig a fejlesztéseket. Az előzetes egyeztetéshez képest a változásokat kell megbeszélnünk. Az önkormányzati, a védőnő, a város és községgazdálkodás, a köztemető, a művelődési ház, az orvosi rendelő beruházási sorokon a megbeszélt kiadások szerepelnek.

A beruházási soron az ivóvíz hálózat bruttó 38.898.706 Ft összeget ki kell venni, a megbeszélések alapján. Javaslom a céltartalékba a kommunális adó bevétel és a vízre fordított kiadás különbözetének áthelyezését, amely 14.985.396Ft, a maradék 24.913.310 Ft összeget az általános tartalékba helyezzük. A beruházások és felújítások összege 2020. évben így bruttó 387.806.531 Ft-ra változik.

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a Litér Község Önkormányzata Képviselő-testület fele, a Litér Község Önkormányzatának 2020. évre vonatkozó költségvetési határozatát a módosításokkal.

A Pénzügyi, Gazdasági és Településfejlesztési Bizottság 8 igen szavazattal elfogadja

**16/2020.(II.27) PB határozat**

A Pénzügyi, Gazdasági és Településfejlesztési Bizottság 8 igen szavazattal elfogadásra javasolja Litér Község Önkormányzata Képviselő-testület fele, Litér Község Önkormányzatának 2020. évre vonatkozó költségvetési határozatát 918.104.010 Ft bevételi és kiadási összeggel, amelyből a felhalmozási kiadásokat 387.806.531 Ft-ban, a tartalékot 108.361.080 Ft-ban, amelyből általános működési tartalék 48.552.271 Ft, Református általános iskola felújítása 20.000.000 Ft, Ivóvíz hálózat felújítás 14.975.396 Ft.LKS Tulajdonközösség általános tartalék 24.833.413 Ft.

Határidő: azonnal

Felelős: Lukáts Gábor PB elnök

d) Középtávú gazdasági terv 2021-2023-ig

**Lukáts Gábor PB elnök**

A középtávú gazdasági tervben is szerepel a 39.898.706Ft ivóvíz hálózat felújítás, akkor innen is ki kell venni.

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a Litér Község Önkormányzata Képviselő-testület fele, Litér Község Önkormányzatának középtávú gazdasági tervét 2021-2023 évre az ivóvíz nélkül?

A Pénzügyi, Gazdasági és Településfejlesztési Bizottság 8 igen szavazattal elfogadja.

**17/2020.(II.27) PB határozat**

A Pénzügyi, Gazdasági és Településfejlesztési Bizottság 8 igen szavazattal elfogadásra javasolja Litér Község Önkormányzata Képviselő-testület fele, Litér Község Önkormányzatának középtávú gazdasági tervét 2021-2023 évre az ivóvíz nélkül.

Határidő: azonnal

Felelős: Lukáts Gábor PB elnök

e) 2020. évi költségvetési rendelet

**Lukáts Gábor PB elnök**

A 2020. évre vonatkozó költségvetési rendeletet is el kell fogadnunk, amely összevontan tartalmazza Litér Község Önkormányzatának és a Litéri Közös Önkormányzati Hivatal költségvetését.

A költségvetési főösszeg 923.318.984 Ft, amelybe a mai ülésen megszavazott változtatások is belekerülnek.

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a Litér Község Önkormányzata Képviselő-testület fele, a Litér Község Önkormányzatának 2020. évre vonatkozó költségvetési rendeletét a módosításokkal.

A Pénzügyi, Gazdasági és Településfejlesztési Bizottság 8 igen szavazattal elfogadja

**18/2020.(II.27) PB határozat**

A Pénzügyi, Gazdasági és Településfejlesztési Bizottság 8 igen szavazattal elfogadásra javasolja Litér Község Önkormányzata Képviselő-testület fele, Litér Község Önkormányzatának 2020.évre vonatkozó költségvetési rendeletét 923.318.984 Ft bevételi és kiadási főösszeggel.

Határidő: azonnal

Felelős: Lukáts Gábor PB elnök

**6.) Civil szervezetek programjainak támogatása 2020. évben - pályázati felhívás**

Előadó: Varga Mihály polgármester

**Lukáts Gábor PB elnök**

A hatodik napirendi pont a civil szervezetek programjainak 2020. évi támogatása.

**Varga Mihály polgármester**

Az idei évben is pályázatot ír ki Litér Község Önkormányzata a civil szervezetek programjainak támogatására, melynek célja a civil szervezetek szerepvállalásának segítése.

A 2020. évi költségvetésben rendelkezésre álló összeg 3.400.000 Ft, amelyből az egyházak 400.000 Ft támogatásra pályázhatnak. A pályázhatóság a sporttevékenységre a korábbi években 150.000 Ft volt, ebben az évben emeljük fel 500.000 Ft legyen.

**Lukáts Gábor PB elnök**

Van-e kérdés, hozzászólás, javaslat? Mivel nincs, ezért felteszem szavazásra, ki az, aki elfogadásra javasolja a Litér Község Önkormányzata Képviselő-testület fele, a Litér Község Önkormányzatának 2020. évre vonatkozó civil szervezetek programjainak támogatási összegét 3.400.000 Ft-ban.

A Pénzügyi, Gazdasági és Településfejlesztési Bizottság 8 igen szavazattal elfogadja

**19/2020.(II.27) PB határozat**

A Pénzügyi, Gazdasági és Településfejlesztési Bizottság 8 igen szavazattal elfogadásra javasolja Litér Község Önkormányzata Képviselő-testület fele, Litér Község Önkormányzatának 2020. évre vonatkozó civil szervezetek programjainak támogatását 3.400.000 Ft összeggel, a maximálisan pályázható összeg sporttevékenységnél 500.000 Ft.

Határidő: azonnal

Felelős: Lukáts Gábor PB elnök

**7.) Vegyes ügyek**

**Lukáts Gábor PB elnök**

Megkérdezem van-e valakinek egyéb hozzászólása a vegyes ügyekhez, ha nincs több hozzászólás, a bizottsági ülést 21.10-kor lezárom

Lukáts Gábor Heffler Gáborné

 PB elnök bizottsági tag